Det er Ingeniørforeningen IDA, der har lavet undersøgelsen blandt de 55-64-årige ingeniører. Hver femte af de nordjyske ingeniører, der allerede er på efterløn, fortæller, at ledighed er årsagen til, at de havnede på efterløn. - Det er trist, når efterløn ikke er frivilligt, og kvalificeret arbejdskraft tvinges til at forlade arbejdsmarkedet. Især når samme arbejdsmarked mangler kloge hoveder, siger formanden for Ingeniørforeningens Arbejdsmarkedsudvalg, Morten Thiessen. Ifølge formanden er attraktive ordninger for de ældre medarbejdere vejen frem. - Måske ender alle parter ligefrem med at få noget positivt ud af en seniorordning - arbejdskraft til virksomheden og en mere glidende overgang til det nye liv som pensionist for medarbejderen, siger Morten Thiessen.

Opsummering:
Knap tre ud af fire nordjyske ingeniører vil gerne på efterløn, og det er flere end i resten af landet.